Obavijest uz natječaj za prijam u službu u Grad Sinj, s opisom poslova radnog mjesta, 
podacima o plaći i pravnim izvorima za pisano testiranje


U Narodnim novinama br.51/2023.,od 12.svibnja 2023.godine objavljen je:

· Natječaj za prijam u službu u Grad Sinj, Upravni odjel za komunalni sustav, na radno mjesto:Viši  stručni suradnik za zaštitu okoliša, gospodarenje otpadom i komunalnu infrastrukturu (1 izvršitelj, m/ž), na neodređeno vrijeme, uz probni rad od tri (3) mjeseca

Posljednji dan za predaju prijava na natječaj pošti (preporučenom poštanskom pošiljkom) ili izravno u Pisarnicu Grada je 22.svibnja 2023.g.(ponedjeljak).
[bookmark: _GoBack]

I. Opis poslova radnog mjesta:

Viši  stručni suradnik za zaštitu okoliša, gospodarenje otpadom i komunalnu infrastrukturu

Izrađuje akte iz područja zaštite okoliša i gospodarenja otpadom, sudjeluje u izradi akata odnosno prostorno planskih dokumenata, pravilnika, dozvola, rješenja i potvrda iz nadležnosti Grada iz područja sustava gospodarenja otpadom i zaštite okoliša, obavlja stručne poslove iz područja zaštite okoliša, gospodarenja otpadom, zaštite od buke,vodnog gospodarstva i ekologije te predlaže poduzimanje odgovarjućih mjera u skladu sa zakonom, prati realizaciju ugovora o obavljanju određenih usluga u području komunalnih djelatnosti s izvođačima radova, isporučiteljima robe i pružateljima usluga, prati rad trgovačkih društva iz područja komunalnih djelatnosti, sastavlja izviješća o izvedenim radovima, provodi konkretne aktivnosti u cilju zaštite okoliša, gospodarenja otpadom, zaštitom od buke, racionalnog gospodarstva korištenja prirodnih dobara i energije, sudjeluje u izradi izviješća o okolišu, programa zaštite  okoliša, izvješća o izvršavanju plana gospodarenja otpadom te drugih programa i izvješća koja se odnose na zaštitu okoliša, energetsku učinkovitost i gospodarenje otpadom, prati provedbu plana gospodarenja otpadom i vodi evidenciju o odlagalištima i sanaciji odlagališta te nadležnim tijelima dostavlja izvješća i podatke o gospodarenju otpadom, obavlja i druge poslove po nalogu Pročelnika.


II. Podaci o plaći: 

· Koeficijent složenosti poslova radnog mjesta Viši  stručni suradnik za zaštitu okoliša, gospodarenje otpadom i komunalnu infrastrukturu  je 3,34, uz osnovicu za izračun plaće u iznosu od 2.750,00 HRK / 364,98 €.

Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu radnog staža.


III. Prethodna provjera znanja i sposobnosti:     
 
Prethodna provjera znanja i sposobnosti kandidata obuhvaća:
(1) pisano testiranje; 
(2) intervju. 

Za svaki dio provjere kandidatima se dodjeljuje broj bodova od 1 do 10. 
Intervju se provodi samo s kandidatima koji su ostvarili najmanje 50% bodova na pisanom testiranju.
Smatra se da je kandidat koji nije pristupio prethodnoj provjeri znanja povukao prijavu na natječaj.

       Test se sastoji od pitanja iz niže navedenih područja testiranja, dok se u intervjuu utvrđuju interesi, profesionalni ciljevi i motivacija kandidata za rad na navedenom radnom mjestu. 


IV. Pravni izvori za pripremanje kandidata za provjeru su sljedeći:

Izvori za pripremanje kandidata za radno mjesto Viši  stručni suradnik za zaštitu okoliša, gospodarenje otpadom i komunalnu infrastrukturu, za pisano testiranje:

1. Zakon o lokalnoj i područnoj (regionalnoj) samoupravi (NN br. 33/01, 60/01-vjerodostojno tumačenje 129/05, 109/07, 125/08, 36/09, 150/11, 144/12, 19/13, 137/15, 123/17,98/19,144/20),
2. Zakon o općem upravnom postupku (NN br. 47/09,110/21),
3. Zakon o komunalnom gospodarstvu (NN br. 68/18,110/18,32/20)
4. Zakon o gospodarenju otpadom (NN br. 84/21)
5. Zakon o zaštiti okoliša (NN br. 80/13, 153/13, 78/15, 12/18, 18/18)
6. Pravilnik o odlagalištima otpada (NN br. 4/2023)
7. Odluka o načinu pružanja javne usluge sakupljanja komunalnog otpada na području Grada Sinja  (Službeni glasnik Grada Sinja br. 1/22)

 

V. 	OSTALO

Vrijeme održavanja prethodne provjere znanja i sposobnosti kandidata bit će objavljeno na ovoj web stranici, te na oglasnoj ploči Grada Sinja, najmanje  pet dana prije održavanja provjere.

U Listi kandidata, bit će navedeni inicijali kandidata, sa godinom rođenja i mjestom prebivališta. Ukoliko se kandidat na koga se ti podaci odnose ne bi mogao identificirati u odnosu na jednake podatke drugog kandidata, dodat će se još jedna značajka koja će ih razlikovati.  
 
Molimo podnositelje da u prijavi navedu broj fiksnoga i/ili mobilnog telefona na koje, u slučaju potrebe, mogu biti kontaktirani tijekom natječajnog postupka. Također molimo da se u prijavi navede adresa elektroničke pošte.

Kandidat može tijekom natječajnog postupka pisanim putem povući prijavu.

Izabrani kandidat bit će upućen na liječnički pregled (utvrđivanje zdravstvene sposobnosti za obavljanje poslova radnog mjesta) na trošak Grada.
 
Eventualne dodatne upite za natječaj koji  provodi Upravni odjel za komunalni sustav Grada Sinja možete poslati putem elektroničke pošte, na adresu: ivana.majic@sinj.hr



